b"\n_START_ARTICLE_\nCasa Parer\n_START_SECTION_\nDescripci\xc3\xb3\n_START_PARAGRAPH_\nCan Parer \xc3\xa9s una casa rural coberta a dos aig\xc3\xbces amb el carener orientat de nord a sud, la construcci\xc3\xb3 es col\xc2\xb7loca sobre un pendent suau que mira al sud de forma que entre la fa\xc3\xa7ana nord i la sud queda una planta de desnivell. L'acc\xc3\xa9s antic de la casa se situa a sud quedant amagada per un porxo o pallissa oberta i situada al sud. Separada de la casa per un passatge destaquen com a elements importants la porta dovellada d'acc\xc3\xa9s, i la finestra g\xc3\xb2tica situada sobre la porta, tamb\xc3\xa9 s\xc3\xb3n importants el balc\xc3\xb3 que se situa a ponent de la porta i un porxo que tanca el passatge a llevant. L'acc\xc3\xa9s actual de la casa \xc3\xa9s per l'altra fa\xc3\xa7ana, de menys inter\xc3\xa8s.\n_START_SECTION_\nHist\xc3\xb2ria\n_START_PARAGRAPH_\nA la fa\xc3\xa7ana principal, sobre la dovella central de la porta, apareix la data de 1545, sobre aquesta destaca la finestra g\xc3\xb2tica coronella probablement del segle XV. Es tenen dades sobre Pere Parer el 1331. La casa pertany als propietaris de la Casa Fares, nom que tamb\xc3\xa9 es coneix a Can Parer com a Can Fares Vell o masoveria de Can Fares."